Warner Bros hefur ráðið bandarísku leikkonuna Amber Heard í hlutverk Queen Mara , eiginkonu Aquaman , sem leikinn er af Jason Mamoa , í kvikmyndina Justice League . Ekki er langt síðan Óskarsverðlaunaleikarinn J.K. Simmons var ráðinn í hlutverk lögregluforingjans Gordon , í sömu mynd . Heard missti þetta út úr sér í spjalli við fréttastöðina Entertainment Tonight þar sem hún var að ræða nýjustu mynd sína The Adderall Diaries . Hún sagði í samtalinu að hún væri nú þegar búin að máta búninginn ; „ Já , já . Þetta er … . áhugavert [ hlær ] . Ég er í búningi sem er eins og hálf brynja og hálfur hreistraður . Ég veit ekki , þetta er skrýtið . En við erum að búa hann til þessa dagana , þannig að þetta er allt að gerast . “ Tökur á Justice League hefjast í apríl , en þangað til sú mynd kemur í bíó munum við sjá eiginmanninn , Aquaman , í Batman v Superman : Dawn of Justice . Justice League er leikstýrt af Zack Snyder og með helstu hlutverk fara Ben Affleck , Henry Cavill , Gal Gadot , Jason Mamoa , J.K. Simmons , Amber Heard , Ezra Miller og Ray Fisher . Justice League : Part 1 á að koma í bíó 17. nóvember , 2017 .